ԱՍՏՎԱԾԱՇՆՉԻ ՏԵՍԱԿԵՏԸ Թեև այսօր բազմաթիվ ջանքեր են գործադրվում աղքատության խնդիրը լուծելու համար, սակայն աշխարհում միլիոնավոր մարդիկ շարունակում են ապրել աղքատության մեջ ։ Շատերն այն կարծիքին են, որ նյութական բարեկեցությունն է մարդուն երջանկություն և բավարարվածության զգացում պարգևում, և որ իրական հաջողությունը մեծ մասամբ կախված է նրանից, թե որքան փող ունի անհատը ։ Բացի այդ, քանի որ չքավորության մեջ ապրողները քիչ հնարավորություն ունեն կամ ընդհանրապես հնարավորություն չունեն ստանալու կրթություն, որակյալ բուժօգնություն և օգտվելու կյանքի բարիքներից, մարդիկ մտածում են, որ նրանք չեն կարող երջանիկ լինել ։ Աստվածաշունչը սովորեցնում է, որ իսկական երջանկությունը կախված է ոչ թե տնտեսական բարեկեցությունից, այլ հոգևոր կարիքները բավարարելուց և Արարչի հետ լավ փոխհարաբերություններ ունենալուց ։